અગાઉ ગાય સહિતનાં રખડતાં ઢોરના માલિક સામે ૩૦૮ની કલમ લગાવવાનો મુદ્દો ચગ્યો હતો, જેના કારણે પશુપાલકોમાં ભારે રોષ ફેલાતાં સત્તાધીશોને તેમાં પીછેહઠ કરવી પડી હતી. શહેરમાં ગૌચરની જમીન રહી ન હોઇ ઢોર રસ્તા પર આવ્યાં હોવાની ગંભીર નોંધ તાજેતરમાં હાઇકોર્ટ દ્વારા પણ લેવાઇ છે. રખડતાં ઢોર અંગે હવે આગામી તા.ર૩ ફેબ્રુઆરીએ વધુ સુનાવણી થવાની છે, જોકે રખડતાં ઢોરના મામલે હાઇકોર્ટે અવારનવાર તંત્રની આકરી ઝાટકણી કાઢી છે.